Ritratt - PXHere .td_uid_2_61a616ee818b7_rand.td-a-rec-img{text-align:left}.td_uid_2_61a616ee818b7_rand.td-a-rec-img img{margin:0 auto 0 0} Fl-aħħar ħames snin ġew impjegati total ta' 818 infermiera ġodda fis-servizz tas-saħħa pubblika. Dan qalu l-Ministru tas-Saħħa Chris Fearne meta kien qed jirrispondi mistoqsija parlamentari tad-Deputat Anthony Agius Decelis f'seduta fil-Parlament. Il-Ministru qal li f'Novembru kien hemm total ta' 1608 tobba, li jinkludu gradi, minn House Officers sa Konsulenti u 3092 infermiera impjegati mas-servizz tas-Saħħa Pubblika. Il-Ministru ta rendikont ta' kemm kienu impjegati infermiera u tobba f'dawn l-aħħar ħames snin, hekk kif qal li kien hemm total ta' 631 tobba u 818 infermiera. Ftit tal-jiem ilu, wara li Newsbook.com.mt staqsa lill-Ministru Fearne biex jagħti dettalji dwar in-numru ta' infermiera li ħallew l-impjieg tagħhom f'Malta biex imorru l-Inigilterra, qal li flimkiem mal- Unjin tal-Infermiera u l-Qwiebel, l-MUMN qed jaraw kif jistgħu jżommu aktar infermiera fil-postijiet tax-xogħol f'Malta. F'Malta qed ikun hawn problemi ta' nuqqas ta' infermiera hekk kif ħafna infermiera barranin qed jitilqu għal kundizzjonijiet u pagi aħjar. Infatti, f'Marzu, il-Ministeru għas-Saħħa rriklama fuq Facebook li kien qed ifittex Staff Nurses fuq bażi full-time jew part-time b'paga li tvarja bejn €18,724 u €20,848 fis-sena. Il-Gvern jirreklama fuq Facebook għall-infermiera F'Ottubru, l-MUMN kienet ukoll wissiet li minħabba l-pandemija l-isptarijiet f'Malta kienu qed jaffaċċjaw kriżi ta' nuqqas ta' infermiera, wara li l-Ingilterra ħadet numru ta' infermiera barranin li kienu qed jaħdmu Malta b'offerti ta' paga u kundizzjonijiet aħjar. Skont rapporti li ħarġu f'Marzu, f'Malta, l-Indjani, il-Pakistani u l-Filippini, jagħmlu madwar 15% tat-total tal-infermiera u l-fatt li jitkellmu bl-Ingliż ikunu attraenti b'mod speċjali għall-Ingilterra u l-Irlanda. Għalkemm il-Ministru, meta mistqosi minn din il-kamra tal-aħbarijiet ma tax numru eżatt ta' kemm minn dawn l-infermiera telqu minn Malta, qal li qed jaraw kif jistgħu jżommu aktar infermiera fil-postijiet tax-xogħol f'Malta u kif jistgħu jħajru aktar żgħażagħ Maltin u Għawdxin jagħżlu karriera ta' infermiera. .td_uid_3_61a616ee81d93_rand.td-a-rec-img{text-align:left}.td_uid_3_61a616ee81d93_rand.td-a-rec-img img{margin:0 auto 0 0}